איל גינזבורג הוא עו"ס קליני, פסיכותרפיסט בתל אביב, במסגרת קליניקה עמיתה של מכון טמיר; בוגר תואר שני בעבודה סוציאלית ב-Wurzweiler School of Social Work, Yeshiva University, New York.
בעל ניסיון פרטני וקבוצתי.
בעברי עבדתי עם נוער בסיכון, העברתי טיפול קבוצתי לגברים אלימים וטיפלתי בהם באופן פרטני, הייתי מעורב בטיפול בהיבטים של שלום המשפחה ועם אוכלוסיות מגוונות, כמו יוצאי חבר העמים ואתיופיה ופליטים.
יש לי ניסיון עשיר בעבודה עם קהילת הלהט"ב ובנושא זוגיות באופן כללי ובזוגיות חד-מינית בפרט.
בנוסף ובמקביל אני עושה עבודה רבה עם בריאות הנפש ומבוגרים עם הפרעות התנהגות, הפרעות רגשיות והנמכה קוגניטיבית, בשילוב טיפול קוגניטיבי התנהגותי .
אני מאמין שטיפול רגשי אינו 'לוקסוס' או מותרות השמור ליחידים אלא שבמציאות המודרנית ועם ההתמודדויות המורכבות של העולם סביבנו, טיפול הוא הכרחי ומיועד לכל אדם בכל מעמד.
אני מאמין שאבני היסוד של הטיפול הוא הקשר העמוק, כנה וייחודי הנוצר בין המטפל והמטופל, אני מביא לתוך המפגש הרבה סקרנות, אמפתיה ורצון להיכרות מעמיקה, שמאפשרים להתחבר ולצאת לדרך משמעותית ומרתקת.
הדרך הטיפולית יכולה להיות קצרה או ארוכה, היא עלולה לכלול פניות קשות ופיתולים, יתכן ותעבור דרך פינות אפלות או מבוי סתום, יתכן ולעיתים היא תהיה לא ברורה ונקודת הסיום רחוקה או עלומה, אך לאן שהדרך תוביל, אני משוכנע שהמסע יהיה מרתק והרווח הרגשי עצום. אני מאמין שכל מי שיצא למסע הטיפול יצא נשכר.
מחקר שבוצע לאחרונה על מאה משפחות מאמצות, שכולן אימצו ילד בגיל ינקות, בדק את השפעת סוג הזוגיות של ההורים- הטרוסקסואלית מול הומוסקסואלית- על בעיות התנהגות בקרב הילדים. מחצית מזוגות ההורים היו בני אותו מין, ומחציתם זוגות של גבר ואשה. מסקנות המחקר מצביעות על כך שתהליכים משפחתיים משפיעים על הילדים יותר מאשר מבנים משפחתיים.
המחקר תומך במסקנה שאיגוד הפסיכולוגים האמריקאי הגיע אליה כבר לפני יותר מעשור, שלילדים של זוגות של לסביות או הומוסקסואלים יש בדיוק את אותו סיכוי לפרוח כמו לילדים של זוגות סטרייטים.
תואר שני בעבודה סוציאלית קלינית (MSW).
ב.א. בפסיכולוגיה וסוציולוגיה ואנתרופולוגיה.
קורס הדרכת סטודנטים בעבודה סוציאלית , אוניברסיטת חיפה, חיפה.
קורס בסיסי בטיפול בבני נוער וצעירים, בית הספר לעבודה סוציאלית, רמת גן.
עובד סוציאלי ומטפל בגברים שורדי סחר ועבדות, גברים הסובלים מתופעות פוסט טראומטיות, עבודה טיפולית פרטנית, עבודה קבוצתית, גיבוש מדיניות, קידום תפיסה טיפולית, הקמת מרכז טיפולי, קידום מדיניות. עבודה עם תרגום בצוות רב מקצועי ורב תרבותי.
פסיכותרפיסט ומנחה קבוצות. מטפל באופן פרטני, מתמחה בתחומים: אלימות במשפחה, חד מיניים, נוער ובריאות הנפש.
מנהל קהילה טיפולית למבוגרים בעלי תחלואה כפולה, התמכרויות + מחלות פיזיות, וכן מסגרת לדרי רחוב, ניהול הצוות, הנחיית קבוצות, גיוס עובדים, בניית תוכניות, עבודה עם תקציבים וצוות רב מקצועי.
מנהל הוסטל למבוגרים עם הפרעות התנהגות, הקמת ההוסטל, גיוס הצוות, הנחיית הצוות, גיבוש התפיסה הטיפולית, ניהול ישיבות צוות, הנחיית קבוצה טיפולית, טיפול בדיירים, ליווי משפחות, עבודה עם תקציבים ומשכורות.
טיפול פרטני בגברים אלימים, והנחייה של קבוצת טיפולית בשליטה בכעסים לגברים. עבודה ממוקדת עם אוכלוסיית יוצאי אתיופיה, כולל גברים, נשים, נוער, התערבות קהילתית וקבוצתית, הנחיית קבוצת גברים יוצאי אתיופיה וגיבוש תוכניות טיפול.
טיפול פרטני בגברים אלימים והנחייה קבוצתית של המטופלים בהוסטל, הנחיית סטודנטים, העברת ביקורים לימודיים, השתתפות בישיבות צוות. הנחיית קבוצות נוער בבתי ספר בנושא זוגיות אלימה.
עובד סוציאלי לנוער מנותק או בסיכון. טיפול בכ-120 בני נוער מטירת כרמל ומשפחותיהם, טיפול פרטני, קבוצות בנושא סיכונים, התמכרויות, בעיות התנהגות והכנה ליציאה מהבית. הדרכת סטודנטים. קבוצות לגברים אלימים במסגרת היחידה למניעת אלימות במשפחה.
השירות הפסיכולוגי לסטודנט, טכניון חיפה.
פסיכותרפיה פרטנית בסטודנטים בטכניון והדרכת קבוצות בנושא חרדת בחינות. פעילות זו בהתנדבות תמורת הדרכה ובמסגרת ההכשרה לתואר השני.
עובד סוציאלי מטפל בנערות – אימהות וילדיהן המתגוררות בהוסטל. טיפול פרטני, מציאת מסגרות, הדרכת עובדים, קבוצת הורות וייצוג בבית משפט.
מקלט לילדים בסיכון, בית לכל ילד, אזור הצפון.
מדריך טיפולי לילדים אשר הוצאו מבתיהם עקב הזנחה או התעללות. העברת קבוצת ריצה.
המחלקה לשירותים חברתיים, קרית ביאליק.
טיפול ב-6 מטופלים מכלל האוכלוסיה כחלק מההכשרה לתואר המאסטר.